钦定古今图书集成/明伦汇编/皇极典/第215卷 > 陶唐氏
## 钦定古今图书集成/明伦汇编/皇极典/第215卷 > 陶唐氏

### 帝尧生于丹陵有赤龙之瑞

按《宋书符瑞志》：“帝尧之母曰庆都，生于斗维之野，常
有黄云覆护其上。及长，观于三河，常有龙随之。一旦
龙负图而至，其文要曰：‘亦受天祜。眉八彩，鬓发长七
尺二寸，面锐上丰下，足履翼宿。既而阴风四合，赤龙
感之，孕十四月而生尧于丹陵，其状如图’。”